CELEX: 32014R0017
Language: mt
Date: 2014-01-10 00:00:00
Title: Regolament ta’ Implimentazzjoni tal-Kummissjoni (UE) Nru 17/2014 tal- 10 ta’ Jannar 2014 li jistabbilixxi l-formola standardizzata għan-notifika għal miżura speċjali skont il-Mekkaniżmu ta’ Reazzjoni Rapida kontra l-frodi tal-VAT

11.1.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 8/13
               
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 17/2014
         tal-10 ta’ Jannar 2014
         li jistabbilixxi l-formola standardizzata għan-notifika għal miżura speċjali skont il-Mekkaniżmu ta’ Reazzjoni Rapida kontra l-frodi tal-VAT
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1) u b’mod partikolari l-Artikolu 199b(4) tagħha,
         Billi:
         
                     (1)
                  
                  
                     Id-Direttiva 2006/112/KE, kif emendata mid-Direttiva tal-Kunsill 2013/42/UE (2), tintroduċi Mekkaniżmu ta’ Reazzjoni Rapida għall-ġlieda kontra l-frodi tat-taxxa fuq il-valur miżjud (VAT).
                  
               
                     (2)
                  
                  
                     Il-Mekkaniżmu ta’ Reazzjoni Rapida jippermetti lill-Istati Membri li jinnotifikaw l-adozzjoni ta’ miżura speċjali li tidderoga mir-regola ġenerali prevista fid-Direttiva 2006/112/KE dwar il-persuna responsabbli għall-ħlas tal-VAT. Dik il-miżura tikkonsisti fl-applikazzjoni ta’ reverse charge tal-VAT bil-għan li jiġu miġġielda l-forom massivi u għall-għarrieda ta’ frodi li jista’ jwassal għal telf finanzjarju konsiderevoli u rrimedjabbli.
                  
               
                     (3)
                  
                  
                     Sabiex jiġi ffaċilitat l-ipproċessar tan-notifika ta’ miżuri speċjali tal-Mekkaniżmu ta’ Reazzjoni Rapida, għandha tiġi adottata formola standardizzata ta’ notifika li tiddeskrivi u tirristruttura t-tagħrif meħtieġ minn Stat Membru li jinnotifika.
                  
               
                     (4)
                  
                  
                     Sabiex titqassar u tiġi razzjonalizzata l-proċedura ta’ notifika tali formoli għandhom jiġu ppreżentati b’mod elettroniku lill-Kummissjoni.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Kooperazzjoni Amministrattiva,
                  
               ADOTTAT DAN IR-REGOLAMENT:
         
            Artikolu 1
            
               1.   L-Istati Membri jużaw il-formola standardizzata stabbilita fl-Anness ta’ dan ir-Regolament biex jinnotifikaw lill-Kummissjoni dwar l-adozzjoni ta’ miżura speċjali tal-Mekkaniżmu ta’ Reazzjoni Rapida kif stabbilita fl-Artikolu 199b tad-Direttiva 2006/112/KE.
            
            
               2.   In-notifika msemmija fil-paragrafu 1 tiġi ppreżentata elettronikament f’indirizz elettroniku apposta, kkomunikat mill-Kummissjoni lill-Kumitat Permanenti dwar il-Kooperazzjoni Amministrattiva.
            
         
         
            Artikolu 2
            Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
         
         
            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta’ Jannar 2014.
            
               
                  Għall-Kummissjoni
               
               
                  Il-President
               
               José Manuel BARROSO
            
         
         
            (1)  ĠU L 347, 11.12.2006, p. 1.
         
            (2)  Id-Direttiva tal-Kunsill 2013/42/UE tat- 22 ta’ Lulju 2013 li temenda d-Direttiva 2006/112/KE dwar is-sistema komuni ta’ taxxa fuq il-valur miżjud fir-rigward ta’ Mekkaniżmu ta’ Reazzjoni Rapida kontra l-frodi tal-VAT (ĠU L 201, 26.7.2013, p. 1).
      
      
         
            ANNESS
            
               
            Test ta 'immaġni
            
               Mekkaniżmu ta’ Reazzjoni Rapida (MRR) (1)
               FORMOLA TA’ NOTIFIKA
               1. L-Istat Membru li qed jinnotifika
               L-isem tal-Istat Membru
               2. Is-Settur(i) li għandu/hom jiġi/u kopert(i)
               Is-Settur(i) ekonomiku/ċi kkonċernat(i):
               Deskrizzjoni tal-prodotti jew servizzi li għalihom tingħata notifka ta’ miżura speċjali tal-MRR (2):
               3. Il-frodi tal-VAT diġà misjuba fis-settur(i) li għalih(om) qed issir in-notifika (jekk ikun hemm aktar minn settur wieħed kkonċernat, jekk jogħġbok agħti tweġibiet separati għal kull wieħed mis-setturi kkonċernati)
               Deskrizzjoni tat-tip u l-karatteristiċi tal-frodi (inkluż (stima ta’) in-numru ta’ persuni li allegatament ikunu qed jikkommettu tali frodi) (3):
               Id-data li fiha (jew il-perjodu li matulu) ġie skopert l-ewwel każ ta’ frodi f’dan is-settur (3):
               It-telf tal-VAT attwali jew stmat, imġarrab matul l-aħħar tliet xhur (f’miljuni ta’ EUR (jew ikkonvertiti f’EUR)) (3):
               It-telf tal-VAT attwali jew stmat, imġarrab matul l-aħħar sena kalendarja (f’miljuni ta’ EUR (jew ikkonvertiti f’EUR)) (3):
               It-telf tal-VAT attwali jew stmat, imġarrab matul is-sena preċedenti l-aħħar sena kalendarja (f’miljuni ta’ EUR (jew ikkonvertiti f’EUR)) (3):
               L-aħħar ċifra disponibbli ta’ introjti totali netti nazzjonali annwali tal-VAT:
               4. L-iżvilpp futur antiċipat fis-settur li dwaru qed issir in-notifika (jekk ikun hemm aktar minn settur wieħed kkonċernat, jekk jogħġbok agħti tweġibiet separati għal kull wieħed mis-setturi kkonċernati)
               Deskrizzjoni tat-tipi u l-karatteristiċi tar-riskju ta’ frodi:
               L-evalwazzjoni tal-Istat Membru dwar kif se jiżviluppa l-frodi kif ukoll xi evidenza li ssostni dik il-konklużjoni:
               L-istima tat-telf potenzjali annwali (f’miljuni ta’ EUR (jew ikkonvertiti f’EUR):
               (1) Ara l-Artikolu 199b tad-Direttiva 2006/112/KE.
               (2) Jista’ jsir użu għal oġġetti tal-klassifikazzjoni tan-Nomenklatura Magħquda.
               (3) Din għandha titħalla vojta jekk sa issa għadu ma kien hemm l-ebda telf fil-VAT. Dettalji dwar żviluppi futuri għandhom jiġi indikati fil-Kaxxa 4.
            
            
               
            Test ta 'immaġni
            
               5. Deskrizzjoni fil-qosor tal-urġenza (pereż. ir-raġunijiet għaliex mezzi oħra - miżuri konvenzjonali ta’ kontra l-frodi, deroga skont l-Artikolu 395 tad-Direttiva 2006/112/KE li ma tinvolvix notifika skont l-Artikolu 199b ta’ dik id-Direttiva, xi inizjattiva leġiżlattiva - ma jistgħux jintużaw kontra l-frodi jew ir-riskju ta’ frodi deskritt)
               6. Iddeskrivi fil-qosor, jekk applikabbli, xi miżuri ta’ akkumpanjament previsti
               7. Xi kummenti jew informazzjoni oħra
               8. Il-persuna li qed tinnotifika l-miżura speċjali MRR f’isem l-Istat Membru kkonċernat
               Isem il-persuna li qed tiffirma n-notifika:
               Il-kariga tal-persuna li qed tiffirma n-notifika:
               Firma:
               Data (1):
               (1) Id-data hija dik ta’ meta ssir in-notifika elettronika, imsemmija fl-Artikolu 1(2) ta’ dan ir-Regolament.